Hans-Heinrich Dieckhoff

**Hans-Heinrich Dieckhoff** (født 23. desember 1884 i Strassburg i Reichsland Elsass-Lothringen i keiserdømmet Tyskland, død 21. mars 1952 i Lenzkirch i Baden-Württemberg i Vest-Tyskland) var en tysk ambassadør under nazitiden.
## Liv og virke
### Bakgrunn
Hans-Heinrich Dieckhoff ble født i Strassburg, og var sønn av Anton Heinrich Hubert Dieckhoff og hans hustru Anna Stephanie Dieckhoff, født Siebler. Etter å ha studert jus søkte han en stilling i den tyske diplomatiske tjeneste. 
### Weimarrepublikken
Etter Første verdenskrig tjenestegjorde han som legasjonsråd ved ambassadene i Istanbul og Praha. Fra 1922 tjenestegjorde ved den tyske ambassaden i Washington, DC. 

Fra 1930 var han ministerdirektør i Berlin, og ble senere leder for den politiske avdelingen i det føderale utenriksdepartement. 
### Under nasjonalsosialismens Tyskland

**Ambassadør til USA:** Som etterfølger etter Hans Luther representerte han Tyskland som ambassadør i Washington i 1937/38 under Franklin Delano Roosevelts administrasjon. Under sin tid i USA ble han involvert i kontroversen rundt German American Bund (tysk: *Amerikadeutscher Bund*), og formidlet en ordre fra den tyske regjering om at tyske borgere ikke måtte la seg assosiere med den organisasjonen.

Han advarte utenriksminister Joachim von Ribbentrop, som han var i slekt med gjennom ekteskap (som svoger til Ribbentrops søster)), og Adolf Hitler mot å komme i krig mot USA. Han beskrev den amerikanske stemningen stort sett nøyaktig, og anklaget Roosevelt for å ville ha krig med Tyskland, og at han forberedte sitt land på dette. Han så på presidenten som en stor krigshisser. Han ble tilbakekalt fra post (18. november 1938) som en tysk reaksjon på den amerikanske protest og offentlige avstandtagen fra *[[Kristallnacht]] (9. november),* og den amerikanske tilbakekallelse av sin Berlin-ambassadør (15. november).

**Ambassadør til Spania:** Dieckhoff tjenestegjorde som Det tyske rikes ambassadør til generalissimo Francisco Francos styre i Madrid fra den 30. april 1943 til den 2. september 1944. Han erstattet ambassadør Hans-Adolf von Moltke, som nylig hadde dødd, og presenterte sine akkreditiver for Franco den 30. april. I løpet av sin tid i Madrid måtte han hanskes med en nedkjøling av forholdet mellom de to landene, samt flere konflikter, som for eksempel wolframkrisen. Til tross for dette understreket Franco sin forpliktelse til Tyskland, og under et intervju den 3. desember 1943 erklærte han at han ønsket at aksemaktene skulle vinne, fordi de alliertes triumf *«ville bety deres egen eliminering»*. 

Den 2. september 1944 foretok han en diplomatisk reise til Berlin. Han kom aldri til å returnere til Spania, og ambassaden i Madrid ble overlatt til *[[chargé d'affaires]]* Sigismund von Bibra.

Han var imponert over de amerikanske og britiske styreformene, mens han var reservert når det gjaldt nasjonalsosialisme, skjønt noe mindre hva gjaldt dens antisemittisme. Det var ikke før den 9. september 1940 at han søkte om medlemskap i nazistpartiet og ble tatt opp den 1. mai 1941 (medlemsnummer 8.225.828). Selv om han aldri stod nasjonalsosialismen nær, forble han lojal mot nazistaten helt til slutten.

Dieckhoff ble avhørt av de allierte etter krigen, men ikke siktet. Ingenting er kjent om hans avnazifisering. Siden han førte lange dagbøker og skrev detaljerte brev, gir skriftene hans tilstrekkelig materiale til å undersøke biografien hans som en typisk medreisende, samt Roosevelts politikk i begynnelsen av andre verdenskrig.

## Referanser

## Litteratur
* John R. Angolia: *In the service of the Reich. Diplomatic & government officials,* German Red Cross, 1995, James Bender Pub.
* Sebastian Balfour, Paul Preston: *Spain and the Great Powers in the Twentieth Century*, 1999, Routledge, ISBN 0-415-18077-5
* Wayne H. Bowen: *Spaniards and Nazi Germany: Collaboration in the New Order*, 2000, University of Missouri Press
* Tobias C. Bringmann: *Handbuch der Diplomatie 1815-1963. Auswärtige Missionschefs in Deutschland und deutsche Missionschefs im Ausland von Metternich bis Adenauer*, 2001, K.G. Saur Verlag. ISBN 3-598-11431-1
* Alton Frye: *Nazi Germany and the American Hemisphere, 1933-1941*, 1967, Yale University Press
* Stefan Ihrig: *Justifying Genocide. Germany and the Armenians from Bismark to Hitler*, 2016, Harvard University Press, ISBN 978-0-674-50479-9
* Christoph M. Kimmich: *German Foreign Policy, 1918-1945. A Guide to Current Research and Resources*, 2013, Scarecrow Press, ISBN 978-0-8108-8445-8
* Christian Leitz: *Nazi Foreign Policy, 1933-1941: The Road to Global War*, 2004, Routledge, ISBN 0-415-17423-6
* Stanley G. Payne: *Franco and Hitler: Spain, Germany, and World War II*, 2008, Yale University Press
*Paul Preston: [ https://archive.org/details/francocaudillode0000pres *Franco «Caudillo de España» (Franco. A Biography) Primera edición en Mitos Bolsillo*1998, =1993, Grijalbo Mondadori, Barcelona, ISBN 84-397-0241-8